ගෙවල් කැඩීම දැන් හොඳ ආදායම් මාර්ගයක් වී ඇතැයි කීවොත් ඔබ පුදුම වනු ඇත. සාමාන්‍ය මහජනයා ගෙයක් සාදා ගන්නේ බොහෝ අමාරුවෙනි. බොහෝ විට බැංකුවකින් ණය මුදලක් ලබාගෙන නිවෙස් සාදා ගන්නා අය බොහෝය. ජීවිත කාලය පුරා එම ණය මුදල වාරික වශයෙන් ගෙවීමට ඔහුට සිදුවේ. තම අතේ ඇති මුදලෙන් ගෙයක් සාදන්නේ එහෙමත් කලාතුරකින් කෙනෙකි. ඒ බොහෝ මුදල් තිබෙන ධනවත් අය වෙති. බොහෝ දුෂ්කරතා මැද ගෙයක් සෑදූ පසු වාස්තු දෝෂ නිසා එහි කොටස් කඩන්නට සිදුවුණොත් එය මොන තරම් අපරාධයක්ද? ඒ නිසා ගෙයක් සාදන විට දෙතුන් වර නොකඩා, වාස්තු දෝෂ නැති ගෙයක් සෑදීමට කවුරුත් ඉටා ගත යුතුය.
අමාරුවෙන් ගෙවල් සදාගන්නේ කවුද?
සාමාන්‍ය මහජනයා